Α.Ο.Ν. Αργυρούπολης

Ο Αθλητικός Όμιλος Νέων Αργυρούπολης, γνωστός και με τη σύντμηση Α.Ο.Ν.Α., είναι ελληνικό αθλητικό σωματείο που δραστηριοποιείται στην πόλη της Αργουρούπολης. Επίσημο έτος ίδρυσής του είναι το 1950,«Ιστορία του ΑΟΝΑ» , πληροφορίες στον επίσημο ιστότοπο του τμήματος τζούντο. έμβλημα ο δισκοβόλος και αγωνίζεται με χρώματα το μπλε και το λευκό. Διατηρεί τμήματα ποδοσφαίρου, καλαθοσφαίρισης, πετοσφαίρισης, στίβου και τζούντο.«Τμήματα» , πληροφορίες στον επίσημο ιστότοπο του τμήματος τζούντο.

 Τμήμα ποδοσφαίρου ανδρών 
Το τμήμα ποδοσφαίρου αποτελεί και το ιστορικότερο του τμήματος με επίσημο έτος ίδρυσης το 1950.

Εκπληκτική ήταν η αρχή της δεκαετίας του '70 για την ομάδα, όπου κατάφερε τη σεζόν 1971–72 να βγει δεύτερη στην Α' κατηγορία της Ε.Π.Σ. Αθηνών χωρίς να καταφέρει όμως να πετύχει την άνοδο στη Β' Εθνική. Επίσης στέφθηκε νικήτρια του πρώτου κυπέλλου της με σκορ 3-2 στην παράταση απέναντι στον Χαραυγιακό, ενώ την επόμενη σεζόν έφτασε πάλι στον τελικό, όμως ηττήθηκε από τον Θρίαμβο Αθηνών.

Κατά την αγωνιστική περίοδο 2025-26, η ομάδα των ανδρών λαμβάνει μέρος στο Πρωτάθλημα της  Β' Κατηγορίας της Ε.Π.Σ. Αθηνών.

Έδρα του συλλόγου είναι το Α' Δημοτικό Γήπεδο Αργυρούπολης.«Α.Ο.Ν. Αργυρούπολης», πληροφορίες στον επίσημο ιστότοπο της Ε.Π.Σ. Αθηνών. Πρόεδρος του συλλόγου είναι ο Γιώργος Ιωαννίδης και γενικός αρχηγός του τμήματος ο Κώστας Βάγιας.«Α.Ο.Ν. Αργυρούπολης» , πληροφορίες στον επίσημο ιστότοπο του τμήματος ποδοσφαίρου του συλλόγου.

Τίτλοι και Διακρίσεις

Κύπελλο Ε.Π.Σ. Αθηνών:
Νικήτρια (1): 1971–72
Φιναλίστ (1): 1972–73

 Τμήμα καλαθοσφαίρισης ανδρών 

 Ιστορική αναδρομή 

Το 1999 ο Α.Ο.Ν.Α. απορρόφησε τα τμήματα του Γ.Σ. Αργυρούπολης.

Κατά την αγωνιστική περίοδο 2011-12 το ανδρικό τμήμα καλαθοσφαίρισης του συλλόγου συμμετείχε στο Πρωτάθλημα της Β' Κατηγορίας Ανδρών της Ε.Σ.ΚΑ.Ν.Α. Ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, κερδίζοντας παράλληλα το δικαίωμα της ανόδου.«ΕΣΚΑΝΑ: Eξασφάλισε την άνοδο στην Α' Ανδρών ο ΑΟΝΑ» , άρθρο στον ιστότοπο SportsHero.gr, 20 Απριλίου 2012.

 Αγωνιστική περίοδος 2012-13 

Κατά την αγωνιστική περίοδο, 2012-13, ο Α.Ο.Ν. Αργυρούπολης έλαβε μέρος στο Πρωτάθλημα Α' Κατηγορίας Ανδρών της Ε.Σ.ΚΑ.Ν.Α., ολοκληρώνοντας τις αγωνιστικές του υποχρεώσεις στην 7η θέση του βαθμολογικού πίνακα.«Α’ ΕΣΚΑΝΑ – 26η αγωνιστική… Στη Γ’ εθνική ο Φάρος Κερατσινίου!», άρθρο στον ιστότοπο InfoBasket.gr, 30 Απριλίου 2013.

Έδρα του συλλόγου είναι το Κλειστό Γυμναστήριο Καλαθοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Κώστας Μαρτιναίος. Καθήκοντα προπονητή διατηρεί ο Παναγιώτης Γκαναβίας.

 Τμήμα καλαθοσφαίρισης γυναικών 

 Ιστορική αναδρομή 

Το γυναικείο τμήμα καλαθοσφαίρισης του συλλόγου κατέκτησε κατά την περίοδο 2005-06 το Πρωτάθλημα της Α' Κατηγορίας Γυναικών της Ε.Σ.ΚΑ.Ν.Α., λαμβάνοντας το δικαίωμα συμμετοχής στην Α2 Εθνική Κατηγορία.«Ένωση Σωματείων Καλαθοσφαίρισης Νότιας Αττικής» , πληροφορίες στον επίσημο ιστότοπο της Ε.Ο.Κ.«Πρωταθλητής ο ΑΟΝΑ», άρθρο στον ιστότοπο sport.pathfinder.gr, 10 Απριλίου 2006.

Την περίοδο 2006-07 ο Α.Ο.Ν.Α. πραγματοποίησε το ντεμπούτο του στον Όμιλο Νότου της κατηγορίας, τερματίζοντας στη 10η θέση της βαθμολογίας.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ. Το τέλος της επόμενης χρονιάς, 2007-08 βρήκε το σύλλογο μία θέση υψηλότερα. Παρόλο που ο σύλλογος εξασφάλισε την παραμονή του στην κατηγορία, κατά την έναρξη της περιόδου 2008-09 αποσύρθηκε και ανέστειλε προσωρινά τη λειτουργία του λόγω οικονομικών προβλημάτων, με αποτέλεσμα όλοι οι αγώνες του να κατοχυρωθούν με 20-0 υπέρ του εκάστοτε αντιπάλου.«ΕΣΚΑΝΑ-ΑΟΝΑ: Επαναλειτουργεί το γυναικείο τμήμα», άρθρο στον ιστότοπο WePlayBall.gr, 9 Ιουνίου 2009.

Αγωνιζόμενος πλέον στην Α' Κατηγορία της Ε.Σ.ΚΑ.Ν.Α., ο σύλλογος της Αργυρούπολης ολοκλήρωσε τις αγωνιστικές του υποχρεώσεις για το έτος 2009-10 στην 7η θέση.«Αποτελέσματα ΕΣΚΑΝΑ (Θέσεις 1-8): Ωρα για πλέι οφ!», άρθρο στον ιστότοπο WePlayBall.gr, 19 Απριλίου 2010. Την επόμενη χρονιά, 2010-11, οπότε και η κατηγορία χωρίστηκε σε τρεις ομίλους, ο Α.Ο.Ν.Α. τερμάτισε στην 3η θέση του δικού του και δεν συμμετείχε στα play-off.«Αποτελέσματα ΕΣΚΑΝΑ: Το Ελληνικό πιστοποίησε την υπεροχή του!», άρθρο στον ιστότοπο WePlayBall.gr, 14 Μαρτίου 2011.

Την αγωνιστική περίοδο 2011-12 ο σύλλογος βρέθηκε στην 3η θέση του τελικού βαθμολογικού πίνακα της κανονικής περιόδου.«Αποτελέσματα ΕΣΚΑΝΑ: Φινάλε κανονικής περιόδου με πρώτο τον Φάρο!», άρθρο στον ιστότοπο WePlayBall.gr, 2 Απριλίου 2012. Σε πρώτο στάδιο ξεπέρασε στους προημιτελικούς το εμπόδιο του Αστέρα Αγίου Δημητρίου.«Αποτελέσματα Πλέι Οφ ΕΣΚΑΝΑ: Ισοφάρισαν οι Κυρίαρχοι, «καθάρισαν» οι τρεις!», άρθρο στον ιστότοπο WePlayBall.gr, 9 Απριλίου 2012. Τελικά απέτυχε να εισέλθει στη σειρά των τελικών και τερμάτισε στην 3η θέση, έχοντας αντιμετωπίσει νικηφόρα στους μικρούς τελικούς τον Ατρόμητο-Ηρακλή Πειραιά.«Α'Γυναικών: Πρωταθλητής ο Φάρος Κερατσινίου», άρθρο στον ιστότοπο SuperBasket.gr, 13 Μαΐου 2012.

Την επόμενη χρονιά, 2012-13, η ομάδα, πάντα στα πλαίσια του Πρωταθλήματος της Ε.Σ.ΚΑ.Ν.Α. το δυναμικό του οποίου αποτέλεσαν 15 σύλλογοι, κατέλαβε τη 2η θέση της βαθμολογίας της κανονικής περιόδου.«Αποτελέσματα ΕΣΚΑΝΑ: Ώρα για πλέι οφ!», άρθρο στον ιστότοπο WePlayBall.gr, 15 Απριλίου 2013. Κατά συνέπεια πέρασε με τρεις ακόμη ομάδες στη διαδικασία των Play-offs όπου κλήθηκε να αντιμετωπίσει την Ελευθερία Μοσχάτου.«Αποτελέσματα Πλέι Οφ ΕΣΚΑΝΑ: Στον τελικό η σούπερ Ελευθερία!», άρθρο στον ιστότοπο WePlayBall.gr, 29 Απριλίου 2013. Γνωρίζοντας δύο φορές την ήττα, απέτυχε να αγωνιστεί στη σειρά των τελικών. Προτού ολοκληρωθεί η χρονιά, η Αργυρούπολη υπέστη δύο ακόμη ήττες στα πλαίσια των μικρών τελικών από το Φοίνικα Πειραιά, κλείνοντας τη χρονιά στην 4η θέση.«Αποτελέσματα ΕΣΚΑΝΑ: Τρίτος με περίπατο ο Φοίνικας Πειραιά!», άρθρο στον ιστότοπο WePlayBall.gr, 16 Μαΐου 2013. Παρά το απογοητευτικό κλείσιμο του Πρωταθλήματος, ο Α.Ο.Ν.Α. είχε την παρηγορία της επιτυχίας στο Κύπελλο Γυναικών της Ε.Σ.ΚΑ.Ν.Α.«Αποτελέσματα Κυπέλλου ΕΣΚΑΝΑ: Δίκαια κυπελλούχος ο ΑΟΝΑ!», άρθρο στον ιστότοπο WePlayBall.gr, 21 Απριλίου 2013. Συγκεκριμένα πανηγύρισε την κατάκτηση του τροπαίου τον Απρίλιο του 2013 μετά τη νίκη του στον τελικό επί της Ελευθερίας Μοσχάτου με 62-53 στο Κλειστό Γυμναστήριο του Αγίου Δημητρίου. Πολυτιμότερη παίκτρια του αγώνα και πρώτη σκόρερ αναδείχθηκε η Πόλυ Χατζόγλου, που σημείωσε 24 πόντους.

 Αγωνιστική περίοδος 2013-14 

Κατά την αγωνιστική περίοδο, 2013-14, ο Α.Ο.Ν. Αργυρούπολης διαγωνίστηκε στο Πρωτάθλημα της Α' Κατηγορίας Γυναικών που διοργάνωσε η Ε.Σ.ΚΑ.Ν.Α., καθώς και στο Κύπελλο Γυναικών της ίδιας Ένωσης.«Α' - 1ος Όμιλος - Β' Φάση: Τελείωσε η κανονική περίοδος», άρθρο στον επίσημο ιστότοπο της Ε.Σ.ΚΑ.Ν.Α., 13 Απριλίου 2014.«Αποτελέσματα ΕΣΚΑΝΑ: Τέλος στην κανονική περίοδο με αήττητη την Δάφνη Αγίου Δημητρίου!», άρθρο στον ιστότοπο WePlayBall.gr, 14 Απριλίου 2014. Ολοκλήρωσε τις αγωνιστικές του υποχρεώσεις για την κανονική περίοδο στην 9η θέση της βαθμολογίας, μένοντας εκτός των Play-Offs.

Έδρα του συλλόγου είναι το Κλειστό Γυμναστήριο Καλαθοσφαίρισης Αργυρούπολης. Πρόεδρος του συλλόγου είναι από το 2013 ο Κώστας Βάγιας και υπεύθυνος των τμημάτων καλαθοσφαίρισης ο Θανάσης Χριστοδουλόπουλος.«Διοικητικό Συμβούλιο» , πληροφορίες στον επίσημο ιστότοπο του τμήματος πετοσφαίρισης. Καθήκοντα πρώτου προπονητή διατηρεί ο Διονύσης Κουκουζέλης.

 Τμήμα πετοσφαίρισης ανδρών 
 Ιστορική αναδρομή 

right
Το ανδρικό τμήμα πετοσφαίρισης του συλλόγου ιδρύθηκε τον Αύγουστο του 1980. Μέχρι το 1986 η ομάδα αναρριχήθηκε από την Δ' Κατηγορία του τοπικού πρωταθλήματος στην Α' Κατηγορία.«Ιστορικό του τμήματος Βόλλεϋ Α.Ο.Ν.Α.» , πληροφορίες στον επίσημο ιστότοπο του τμήματος. Το 1995 συμμετείχε στο Πρωτάθλημα της Γ' Εθνικής Κατηγορίας.

Κατά την αγωνιστική περίοδο 2010-11, κάνοντας μια πολύ επιτυχημένη πορεία στο Πρωτάθλημα της Α' Κατηγορίας της Ε.Σ.ΠΕ.Δ.Α., εξασφάλισε την άνοδό του στη Β' Εθνική Κατηγορία.«Άνοδος Β' Εθνική 2011» , άρθρο στον επίσημο ιστότοπο του τμήματος πετοσφαίρισης του συλλόγου, αναδημοσίευση από την ηλεκτρονική εφημερίδα «Επικοινωνία». Την επόμενη χρονιά κέρδισε ένα ακόμη εισιτήριο ανόδου, αυτή τη φορά στην Α2 Εθνική Κατηγορία για πρώτη φορά στην ιστορία του.«Άνοδος Ανδρικής Ομάδας Volley στην Α2 Εθνική Κατηγορία!», άρθρο στον επίσημο ιστότοπο του τμήματος πετοσφαίρισης του συλλόγου, 13 Ιουλίου 2012.

 Αγωνιστική περίοδος 2012-13 
Κατά την αγωνιστική περίοδο 2012-13, ο Α.Ο.Ν. Αργυρούπολης συμμετέχει στο Πρωτάθλημα της Α2 Εθνικής Κατηγορίας.

Έδρα του συλλόγου είναι το Κλειστό Γυμναστήριο Πετοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Γιώργος Δέδες. Καθήκοντα προπονητή διατηρεί ο Νίκος Μπουτσουρής.«Προπονητές» , πληροφορίες στον επίσημο ιστότοπο του τμήματος πετοσφαίρισης του συλλόγου.


ΑριθμόςΟνοματεπώνυμοΈτος γενν.ΘέσηΎψοςΕθνικότητα    Πετοσφαιριστές  Άρης Αρχοντής1978Πασ 20px|Έλληνας Αλέξανδρος Ζώης1988Ακρ1,9220px|Έλληνας Αλέξανδρος Καραβασίλης1990Ακρ1,9520px|Έλληνας Σωκράτης Κουντούρης1983Διαγ 20px|Έλληνας Βασίλης Μηνούδης1979Ακρ1,9220px|Έλληνας Γιώργος Μπαλτάσης Κεντ 20px|Έλληνας Νίκος Μπουγάς Πασ 20px|Έλληνας Παναγιώτης Παγουλάτος1980Διαγ 20px|Έλληνας Γιάννης Παπαπέτρου1977Κεντ1,9520px|Έλληνας Μάνος Παυλίδης Κεντ 20px|Έλληνας Θάνος Πολυχρόνου1996Ακρ 20px|Έλληνας Χρήστος Ρούσσος1991Λιμπ1,7320px|Έλληνας Γρηγόρης Τερζής1977Ακρ1,9020px|Έλληνας Σπύρος Φλωρονίκος1975Κεντ1,8520px|Έλληνας Τάσος Χατζηγρηγορίου Κεντ 20px|Έλληνας Στέφανος Χριστοδουλάκης Λιμπ 20px|Έλληνας    Προπονητής Νίκος Μπουτσουρής Coach 20px|Eλληνας   Δεδομένα: Μάρτιος 2013

 Τμήμα πετοσφαίρισης γυναικών 
 Ιστορική αναδρομή 

Το γυναικείο τμήμα πετοσφαίρισης του συλλόγου δημιουργήθηκε το 1980.

 Αγωνιστική περίοδος 2012-13 
Κατά την αγωνιστική περίοδο, 2012-13, ο Α.Ο.Ν. Αργυρούπολης έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές του υποχρεώσεις στην 4η θέση της βαθμολογικής κατάταξης.

Έδρα του συλλόγου είναι το Κλειστό Γυμναστήριο Πετοσφαίρισης Αργυρούπολης. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Γιώργος Δέδες.

 Τμήμα τζούντο 
right
Το τμήμα τζούντο του συλλόγου ξεκίνησε τη δραστηριότητά του το 1983.

Ο σύλλογος έχει συλλέξει 570 μετάλλια από το 1984 έως και το 2011 σε Πανελλήνια και Διασυλλογικά Πρωταθλήματα εντός συνόρων. Αναλυτικά, 149 χρυσά, 171 αργυρά και 250 χάλκινα.«28 Αγωνιστικά Χρόνια», πληροφορίες στον επίσημο ιστότοπο του τμήματος τζούντο.

Επίσης οι αθλητές του έχουν κερδίσει 59 μετάλλια σε Τουρνουά, Πανευρωπαϊκούς και Βαλκανικούς Αγώνες από το 1989 έως και το 2007. Αναλυτικά, 12 χρυσά, 19 αργυρά και 28 χάλκινα.

Έδρα του συλλόγου είναι το «Σπίτι της Γυμναστικής» στην Αργυρούπολη.«Α.Ο.Ν. Αργυρούπολης» , πληροφορίες στον επίσημο ιστότοπο της Ε.Ο.Τ. Πρόεδρος του συλλόγου είναι ο Γιώργος Χειλαδάκης και γενικός αρχηγός του τμήματος ο Μιχάλης Παπουτσάκης.

 Παραπομπές 

 Εξωτερικοί σύνδεσμοι 
 «Α.Ο.Ν. Αργυρούπολης», επίσημος ιστότοπος του τμήματος ποδοσφαίρου.
 «Α.Ο.Ν. Αργυρούπολης», επίσημος ιστότοπος του τμήματος καλαθοσφαίρισης.
 «Α.Ο.Ν. Αργυρούπολης», επίσημος ιστότοπος του τμήματος πετοσφαίρισης.
 «Α.Ο.Ν. Αργυρούπολης», επίσημος ιστότοπος του τμήματος τζούντο.

*
Κατηγορία:Αθλητικοί σύλλογοι Αθήνας
Κατηγορία:Δήμος Ελληνικού - Αργυρούπολης
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι τζούντο
Κατηγορία:Σωματεία Ε.Σ.ΚΑ.Ν.Α.
Κατηγορία:Σωματεία Ε.Σ.ΠΕ.Δ.Α.
Κατηγορία:Ιδρύσεις αθλητικών συλλόγων το 1950
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Ποδοσφαιρικές ομάδες Αργυρούπολης